钦定古今图书集成/明伦汇编/氏族典/第362卷 > 金湜
## 钦定古今图书集成/明伦汇编/氏族典/第362卷 > 金湜

按《万姓统谱》：“湜字本清，号太瘦生，鄞人。幼有异质，甫
髫龀，辄能诗歌。中正统辛酉乡试，授中书舍人，升太
仆寺丞。宪宗即位，使朝鲜，还朝乞致仕，屡征不起，居
闲二十年，足不迹公府。湜事亲以孝闻，居丧尽礼。中
书时以书法荐。弟溥，仕至池州守，与诸侄分田宅，让
肥美，人以是高之。”